Ilmselt ei kahtle keegi selles, et Eesti toidutööstus on maailmatasemel, meie poodides leiduva toidukraami valik on ekstraklassist ja see valik on ka piisavalt suur, et jaguks igale maitsele. Ühest küljest on see saavutatud tänu suurtele investeeringutele, mida enamikus välismaiste omanike käes olevad suuremad toiduettevõtted siin on teinud. Teisalt on kahtlemata oluline osa ka meie põllumeeste toodetud kvaliteetsel  toorainel - piimal, lihal, leivaviljal jne. Ent põllumajandus oleks veelgi arenemisvõimelisem, kui töösturid rohkem põllumeestega n-ö kaasa mängiksid. Praegu seisneb Eesti põllumajanduse strateegiliste tootmissuundade jätkusuutlikkus siiski peaasjalikult teravilja või õlikultuuride kasvatamises, piimatootmises, ka lihatootmises.